CELEX: 32009D0254
Language: ro
Date: 2009-03-20 00:00:00
Title: 2009/254/CE: Decizia Comisiei din 20 martie 2009 de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Germania [notificată cu numărul C(2009) 1668] (Text cu relevanță pentru SEE)

21.3.2009   
            
            
               RO
            
            
               Jurnalul Oficial al Uniunii Europene
            
            
               L 75/22
            
         
      DECIZIA COMISIEI
   
   din 20 martie 2009
   de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Germania
   [notificată cu numărul C(2009) 1668]
   (Text cu relevanță pentru SEE)
   (2009/254/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Decizia 2008/855/CE a Comisiei din 3 noiembrie 2008 privind măsurile zoosanitare de combatere a pestei porcine clasice în anumite state membre (3) stabilește anumite măsuri de combatere a pestei porcine clasice în statele membre sau în regiunile acestora menționate în anexa la decizia respectivă.
            
         
               (2)
            
            
               Germania a informat Comisia cu privire la evoluția recentă a acestei boli la porcii sălbatici în anumite zone din landurile Renania de Nord-Westfalia și Renania-Palatinat.
            
         
               (3)
            
            
               Aceste informații indică faptul că pesta porcină clasică la porcii sălbatici a fost eradicată în anumite zone din landurile respective. În consecință, zonele în care situația s-a îmbunătățit ar trebui excluse de pe lista din anexa la Decizia 2008/855/CE și măsurile prevăzute în decizia respectivă nu ar mai trebui să se aplice.
            
         
               (4)
            
            
               Au fost notificate noi cazuri de pestă porcină clasică la porcii sălbatici într-o regiune situată de o parte și de alta a frontierei dintre Renania de Nord-Westfalia și Renania-Palatinat, care era indemnă de această boală până în prezent. În consecință, acele zone ar trebui adăugate pe lista din anexa la Decizia 2008/855/CE și ar trebui să se aplice măsurile prevăzute în decizia respectivă.
            
         
               (5)
            
            
               Din motive de transparență a legislației comunitare, întreaga parte din lista prezentată în anexa la Decizia 2008/855/CE care se referă la Germania ar trebui înlocuită cu textul din anexa la prezenta decizie.
            
         
               (6)
            
            
               Prin urmare, Decizia 2008/855/CE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Partea din anexa la Decizia 2008/855/CE care se referă la Germania se înlocuiește cu textul din anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 20 martie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 302, 13.11.2008, p. 19.
   
      ANEXĂ
      
         „1.   Germania
         A.   În landul Renania-Palatinat:
         
                     (a)
                  
                  
                     în districtul Ahrweiler: municipalitățile Adenau și Altenahr;
                  
               
                     (b)
                  
                  
                     în districtul Vulkaneifel: în municipalitatea Obere Kyll localitățile Birgel, Esch, Feusdorf și Jünkerath, în municipalitatea Hillesheim localitățile Berndorf, Dohm-Lammersdorf, Hillesheim, Kerpen, Nohn, Oberehe-Stroheich, Üxheim, Walsdorf și Wiesbaum, în municipalitatea Daun localitatea Dreis-Brück, în municipalitatea Kelberg localitățile Beinhausen, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Neichen, Nitz, Reimerath și Welcherath;
                  
               
                     (c)
                  
                  
                     districtele Altenkirchen și Neuwied;
                  
               
                     (d)
                  
                  
                     în districtul Westerwald: municipalitățile Bad Marienberg, Hachenburg, Ransbach-Baumbach, Rennerod, Selters, Wallmerod și Westerburg, municipalitatea Höhr-Grenzhausen la nord de autostrada A48, municipalitatea Montabaur la nord de autostrada A3 și municipalitatea Wirges la nord de autostrăzile A48 și A3.
                  
               B.   În landul Renania de Nord-Westfalia:
         
                     (a)
                  
                  
                     în districtul Euskirchen: orașul Bad Münstereifel, în orașul Mechernich localitățile Antweiler, Harzheim, Holzheim, Lessenich, Rißdorf, Wachendorf și Weiler am Berge, în orașul Euskirchen localitățile Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim și Stotzheim, în municipalitatea Nettersheim localitățile Bouderath, Buir, Engelgau, Frohngau, Holzmühlheim, Pesch, Tondorf und Roderath, în municipalitatea Dahlem localitatea Dahlem și municipalitatea Blankenheim, cu excepția localității Blankenheimer Wald;
                  
               
                     (b)
                  
                  
                     în districtul Rhein-Sieg-Kreis: în orașul Meckenheim localitățile Ersdorf și Altendorf, în orașul Rheinbach localitățile Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen și Kurtenberg, în municipalitatea Swisttal localitățile Miel și Odendorf, orașele Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg și Lohmar și municipalitățile Neunkirchen-Seelscheid, Eitorf, Ruppichteroth, Windeck și Much;
                  
               
                     (c)
                  
                  
                     în districtul Siegen-Wittgenstein în municipalitatea Kreuztal localitățile Krombach, Eichen, Fellinghausen, Osthelden, Junkernhees și Mittelhees, în orașul Siegen localitățile Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern și Eiserfeld, municipalitățile Freudenberg, Neunkirchen și Burbach, în municipalitatea Wilnsdorf localitățile Rinsdorf și Wilden;
                  
               
                     (d)
                  
                  
                     în districtul Olpe în orașul Drolshagen localitățile Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth și Buchhagen, în orașul Olpe localitățile Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen și Rüblinghausen, municipalitatea Wenden;
                  
               
                     (e)
                  
                  
                     în districtul Märkische orașele Halver, Kierspe și Meinerzhagen;
                  
               
                     (f)
                  
                  
                     în orașul Remscheid localitățile Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld și Bergisch Born;
                  
               
                     (g)
                  
                  
                     în orașele Köln și Bonn municipalitățile de pe malul drept al fluviului Rhin;
                  
               
                     (h)
                  
                  
                     orașul Leverkusen;
                  
               
                     (i)
                  
                  
                     districtul Rheinisch-Bergische;
                  
               
                     (j)
                  
                  
                     districtul Oberbergische.”